Diari Oficial de la Generalitat Valenciana


Sumari del DOGV 3549, del 29-07-1999 (1999/6629)

ORDRE de 24 de juny de 1999, per la qual es modifica l'Ordre de 7 de juliol de 1997, de la Conselleria de Cultura, Educació i Ciència, que regula el procediment per a l'expedició dels títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/06/24/(2)/dof/vci/html**

### Dades del document

Número de DOGV
:   3549

Data del DOGV
:   29-07-1999

Secció del DOGV
:   I. DISPOSICIONS GENERALS

Número del document
:   1999/6629


Data del document
:   24-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * legislació
    * títol d'estudis
    * ensenyament d'idiomes
    * professió del turisme

ORDRE de 24 de juny de 1999, per la qual es modifica l'Ordre de 7 de juliol de 1997, de la Conselleria de Cultura, Educació i Ciència, que regula el procediment per a l'expedició dels títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu. [1999/X6629]
  
Publicada l'Ordre de 7 de juliol de 1997, de la Conselleria de Cultura, Educació i Ciència, per la qual es regula el procediment per a l'expedició dels títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu, a la vista de les qüestions plantejades una vegada inicat el funcionament del procediment establit, s'ha considerat convenient, per tal de millorar l' efectivitat del procediment administratiu, modificar la redacció d'alguns dels apartats de la dita ordre, així com incloure un nou apartat
  
Per això, i en virtut de les facultats que em conferix l'article 35 de la Llei 5/1983, de 30 de desembre, del Govern Valencià
  
ORDENE
  
Primer
  
Modificar la redacció dels punts corresponents als apartats que s'indiquen, continguts en l'Ordre de 7 de juliol de 1997 (DOGV núm. 3.071, de 4 de setembre), els quals queden redactats tal com seguix:
  
1.1 ?Apartat tercer. Iniciació del procediment
  
3. Les sol·licituds d'expedició de títols corresponents als ensenyaments no obligatoris es presentaran en el centre de titularitat de la Generalitat Valenciana en què haja cursats els estudis o en el centre al qual es trobe adscrit el centre docent on els va cursar?.
  
1.2 ?Apartat quint. Termini de remissió de les propostes
  
3. Les sol·licituds d'expedició de títols, diplomes o certificats que no hagen pogut ser incloses en la proposta formulada pel centre docent en els mesos establits en els anteriors apartats, així com les referides a estudis finalitzats en cursos acadèmics precedents a l'immediatament anterior, podran figurar en noves propostes que el centre envie a la direcció territorial de Cultura i Educació durant els mesos de febrer, maig, juliol i octubre de cada any?.
  
1.3 ?Apartat sext. Tràmits de l'expedició
  
1. La data d'expedició dels títols coincidirà amb la del pagament dels drets per part dels sol·licitants, tenint en compte les excepcions següents:
  
Quan l'expedició haja de ser gratuïta, per estar la persona interessada exempta del pagament de la taxa, la data d'expedició coincidirà amb la del registre d'entrada de la corresponent sol·licitud.
  
Quan es tracte del títol de Graduat en Educació Secundària, que ha d'expedir-se d'ofici, la data l'expedició coincidirà amb la de la proposta formulada pel centre?.
  
1.4 ?Apartat nové. Lliurament dels títols
  
3. En el revers del títol, angle superior esquerre, s'imprimirà el model de diligència, relatiu al seu lliurament a la persona interessada, que es publica en l'annex III de la present disposició?.
  
Segon
  
S'afegix l'apartat següent:
  
?Onze. Llibres registre de lliurament dels títols:
  
1. En cada direcció territorial de Cultura i Educació es disposarà d'un ?Llibre registre de lliurament de títols LOGSE?, on quedarà constància dels títols i la data en què es lliuren als directors dels centres.
  
El model de llibre registre es publica en l'annex I d'esta disposició.
  
2. La direcció territorial de Cultura i Educació entregarà al director del centre, en el moment en què retire els títols, les pàgines impreses que corresponguen al ?Llibre Registre de Lliurament de Títols LOGSE- del centro, on hauran de firmar les persones interessades en el moment en què reben el títol.
  
El model de llibre registre es publica en l'annex II de la present disposició.
  
Tercer
  
Afegir la disposició addicional següent:
  
?Tercera. Autorització per al desenrotllament i execució de l'Ordre
  
S'autoritza la direcció general de Centres Docents perquè adopte les mesures necessàries per al desenrotllament i execució d'allò disposat en la present ordre?.
  
DISPOSICIÓ FINAL
  
Única
  
La present disposició entrarà en vigor el mateix dia de la seua publicació en el Diari Oficial de la Generalitat Valenciana.
  
València, 24 de juny de 1999
  
El conseller de Cultura, Educació i Ciència,


Còpia Permalink ELI